พ่อมีกลิ่นตัวแรงมากค่ะ มีกลิ่นปากตัว เกี่ยวกับการที่พ่อกินยาเยอะไหมคะ พ่อเป็นเบาหวาน ความดัน และไขมันค่ะ
สวัสดีค่ะ การมีกลิ่นตัวแรง มีกลิ่นปากนั้น เกิดจากเรื่องผลข้างเคียงของยารักษาเบาหวานหรือความดัน ไขมันสูงได้น้อยค่ะ ส่วนใหญ่มักมีสาเหตุจาก การมีเหงื่อมากในแต่ละวัน สุขอนามัยที่ไม่ดี การมีน้ำหนักตัวเกิน การรับประทานอาหารที่มีกลิ่นแรงหรืออาหารที่มีรสเผ็ด การดื่มแอลกอฮอล์ การสูบบุหรี่จัด การใช้ยารักษาภาวะซึมเศร้า ภาวะร่างกายหลั่งเหงื่อมากผิดปกติ สุขอนามัยที่ไม่ดี หรือจากตัวโรคเบาหวานเองที่ควบคุมได้ไม่ดี เป็นต้นหากมีกลิ่นตัวเหม็นมากผิดปกติ อาบน้ำแล้วยังไม่หาย ควรรีบไปพบแพทย์ เพราะอาจมีสาเหตุผิดปกติต่างๆดังกล่าวไปได้ หรืออาจเกิดจากกรดในร่างกายเกินจากภาวะน้ำตาลสูงในเลือดได้เช่นกัน หากเป็นอาการที่เป็นเฉียบพลันเบื้องต้น ให้อาบน้ำอย่างน้อยวันละ 2 ครั้ง โกนขนตามร่างกายได้ ใช้สารระงับกลิ่นกาย หรือน้ำยาดับกลิ่นตัว ร่วมกับปรับเปลี่ยนการรับประทานอาหาร ควรงดอาหารที่มีกลิ่นหรือเครื่องเทศแรงๆไปก่อน